
			1. kapitola

    Návšteva
   

   
    Sofi sa celý týždeň tešila na sobotu.
   

   
    Dnes sa jej konečne dočkala. Myšia rodinka pozvala na večeru niekoľkých hostí. Čochvíľa mali prísť.
   

   
    Sofi si prezrela prestretý stôl. Chcela sa uistiť, že všetko je dokonale pripravené.
   

   
    „Aha! Ešte menovky,“ spomenula si. „Ako som len na ne mohla zabudnúť?“
   

   
    Vybehla hore do svojej izby. Na pracovnom stole sa sušilo desať menoviek. Sofi ich všetky vlastnoručne namaľovala.
   

   
    [image: ]
    
   

   
    Priniesla ich na prízemie a obzrela si stôl. Uložila prvú menovku a usmiala sa. Krásnym maľovaným písmom sa na nej vynímalo meno HENRIETA. Nad písmenko I nakreslila Sofi kvetinku. Henrieta bolo skutočné meno Sofinej kamarátky žabky Henky. Sofi bola jedna z mála, ktorá ho poznala.

    O kúsok vedľa položila menovku pre svojho druhého najlepšieho kamaráta, hada Owena. Vnútri písmenka O namaľovala Sofi usmievajúcu sa tvár.

    „Svoju menovku dám priamo medzi ne,“ rozhodla sa Sofi. Bude sedieť vedľa oboch svojich najlepších kamarátov.
   

   
    Vedela, že jej mladší brat Winston bude určite chcieť sedieť niekde blízko nich. Usadila ho priamo oproti sebe. Henkinu sestru Lydku zasa posadila oproti Henke.
   

   
    Ako posledné položila na stôl menovky rodičov: ocka Georga a mamky Lily, pani a pána Žabiakovcov a Owenovej mamky.
   

   
    „Hotovo,“ potešila sa Sofi. „Teraz je všetko pripravené.“
   

   
    „Dobre,“ skonštatoval Winston. Vyzeral z okna pred dom. „Už idú.“

    Sofi a Winston pribehli k dverám. Dobrí hostitelia vedia svojich hostí pekne privítať, pomyslela si Sofi.
   

   
    Otvorila im dvere. „Dobrý deň, vitajte u nás!“ pozdravila všetkých.
   

   
    „Sofi!“ zvolali radostne kamaráti Henka a Owen a rozbehli sa za ňou. Ich rodiny stáli hneď za nimi.
   

   
    [image: ]
    
   

   
    Sofi všetkých hostí privítala. S Winstonom im odniesli kabáty a mamka Lily s ockom Georgom vyšli z kuchyne, aby sa s hosťami pozdravili tiež.

    Sofi s Winstonom sa zhodli na tom, že všetky deti sa zahrajú na schovávačku. Bola to jedna z ich najobľúbenejších hier. Sofi si vytiahla najkratšiu paličku, a tak musela kamarátov hľadať. Nesťažovala sa. Vedela, že správny hostiteľ sa nesťažuje.

    Keď nastal čas večerať, Sofi usadila hostí na ich miesta.

    Každému naliala vodu z džbánu vyrezaného z orechovej škrupinky do pekných žaluďových pohárikov. Potom pomohla rodičom naservírovať večeru.

    Skôr než sa nazdali, nastal čas na dezert. Kým rodičia odnášali zo stola, Sofi sa vybrala

    Vážení čtenáři, právě jste dočetli ukázku z knihy Myška Sofi 6: Nečakaný hosť.

    Pokud se Vám ukázka líbila, na našem webu si můžete zakoupit celou knihu.

